# Susana Rodríguez Navarro

Susana Rodriguez Navarro (Villena, Murtzia, 1972ko urriaren 26a) murtziar biologoa, zientzialaria, eta ikertzailea da, biologia molekularrean eta biokimikan espezializatua.

## Bizitza

Rodríguez Navarro Zientzia Biologikoetan lizentziatu zen Valentziako Unibertsitatean 1995ean eta Biologian doktoratu zen Unibertsitate berean 2000. urtean.

### Lan ibilbidea

Doktoregoa amaitu ostean, Alemaniako Heidelbergeko (Alemania) Biochemie Zentrum ikerketa-zentroan jarraitu zuen lanean 2001etik 2004ra. 2004an Príncipe Felipe Ikerketa Zentroan hasi zen lanean, eta 2015ean Harvardeko Unibertsitatean egonaldi bat egin zuen. 2011n Principe Felipe Ikerketa Zentroko (CIPF) langileak Enplegu Erregulazio Espediente (EEE) baten mehatxupean egon ziren, eta Rodriguez Navarrok mobilizazioak sustatu zituen ikerketen jarraipena lortzeko.
2017az geroztik, zientzialari titularra da Zientzia Ikerketen Kontseilu Nagusian (CSIC), eta Valentziako Biomedikuntza Institutuko (IBV-CSIC) Adierazpen Genikoko eta Azido erribonukleikoaren Metabolismoko Unitateko ikertzaile nagusia da.
Bere ikerketak biomedikuntzaren arloan garatzen dira. Hainbat ikerketa-proiektutan parte hartzen du eta horien buru da. Ikerketa genetikoan, epigenetikoan, garraioan eta Azido erribonukleikoaren (RNA) metabolismoan diharduten hainbat laborategitan egiten ditu lanak.
Hainbat argitalpen zientifiko egin ditu nazioarteko aldizkarietan, eta horietan bere ikerketen emaitzak jasotzen dira.
2015ean RNALIFE (MINECO) Bikaintasun Sareko koordinatzailea izan zen. Ardura handiko beste kargu batzuen artean, Príncipe Felipe Ikerketa Zentroko zuzendarikide zientifikoa izan zen 2013an, eta Oinarri Molekularren Programaren zuzendaria zentro berean 2013-2014an.
2018ko uztailean, Harrotasunaren harira, Rodriguez-Navarro Eduardo Lopez Collazo, Esteban Ballestar eta David Barrado Navascuesekin batera agertu zen, zientziaren esparruan LGBT ikusgarritasuna aldarrikatuz.

## Aintzatespenak

* 2011n, IZASA-Werfende Saria Espainiako Biokimika eta Biologia Molekularreko Elkartearentzat, bere ibilbide zientifikoarengatik.
* 2013an, Urrezko Arracada Saria Villena Hirian
* 2013an, Zientzia zuzendarikidea Príncipe Felipe Ikerketa Zentroan.
* 2013-2014an, Base Molekularren Programaren zuzendaria Príncipe Felipe Ikerketa Zentroan.
* RNA Bikaintasun Sarearen Koordinatzailea (MINECO) (2015).
* Harvardeko Unibertsitateko egonaldia, Fulbright Fulbright Visiting Scientist (2013-14) programarako hautatua izan ondoren
* Valentziako Unibertsitateko Biomedikuntza eta Bioteknologia Doktoretzako Batzorde Akademikoa.

## Lanak

* Doktorego tesia: Análisis funcional del genoma de levadura: caracterización del gen src1 (2000)
* Zuzendutako tesiak: 7 guztira (2009tik 2019ra)

## Erreferentziak

* 1 2 3 4 5 6 7 «CVSRODRIGUEZ» www3.ibv.csic.es.
* 1 2 3 4 5 6 «Susana Rodríguez-Navarro, investigadora villenera del Centro de Investigación Príncipe Felipe, amenazada por el ERE tras recibir un prestigioso premio nacional» El Periódico de Villena 2 de noviembre de 2011.
* ↑ DESCRIPCIÓN DE LOS GRUPOS DE INVESTIGACION DEL PROGRAMA DE DOCTORADO DE BIOTECNOLOGIA DE LA UNIVERSIDAD POLITÉCNICA DE VALENCIA. .
* 1 2 H/Creada:03-06-2012, R. Peiró | La RazónÚltima actualización:03-06-2012 | 23:08. (3 de junio de 2012). «Rosa Valenzuela y Joaquín Dopazo / Directores del Centro de Investigación Príncipe Felipe: «Por qué recortar en I+D si es lo que nos sacará de la crisis »» La Razón.
* 1 2 S.L, EDICIONES PLAZA. «Descubren la función para combatir el estrés celular de una nueva proteína» Valencia Plaza.
* ↑ «U. de Expresión génica y metabolismo de RNA» www3.ibv.csic.es.
* ↑ ORCID. «Susana Rodriguez-Navarro (0000-0001-7472-3111)» orcid.org.
* ↑ Rosa Valenzuela y Joaquín Dopazo / Directores del Centro de … – Agibilis. .
* ↑ Fernández, Marta. (7 de julio de 2018). Vídeo: Soy científico y soy gay. ISSN 1134-6582..
* ↑ 2013 ARRACADAS DE ORO PARA SUSANA RODRÍGUEZ Y LA CORAL AMBROSIO COTES "MUY VILLENEROS". .
* ↑ «Programa de Doctorado en Biomedicina y Biotecnología» www.uv.es.
* ↑ Navarro, Susana Rodríguez. (2000). Análisis funcional del genoma de levadura: caracterización del gen src1. Universitat de València.
* ↑ «Susana Rodríguez Navarro» Dialnet.

## Ikus, gainera

* Terapia genikoa

## Kanpo estekak

* Susana Rodriguez Navarroren argitalpen zientifikoak
* Susana Rodriguez Navarroren orria bere ikerketa zentroan
* Datuak: Q28833258